CELEX: 62013CN0111
Language: sk
Date: 2013-03-07 00:00:00
Title: Vec C-111/13: Žaloba podaná 7. marca 2013 — Európska komisia/Fínska republika

27.4.2013   
            
            
               SK
            
            
               Úradný vestník Európskej únie
            
            
               C 123/14
            
         Žaloba podaná 7. marca 2013 — Európska komisia/Fínska republika
   (Vec C-111/13)
   2013/C 123/22
   Jazyk konania: fínčina
   
      Účastníci konania
   
   
      Žalobkyňa: Európska komisia (v zastúpení: P. Hetsch, O. Beynet a I. Koskinen)
   
      Žalovaná: Fínska republika
   
      Návrhy žalobkyne
   
   Komisia navrhuje, aby Súdny dvor
   
               —
            
            
               určil, že Fínska republika si tým, že pre fínsku pevninu neprijala zákony, iné právne predpisy a správne opatrenia potrebné na dosiahnutie súladu s článkom 2 bodmi 1, 2, 4 až 18, 20, 22 až 36, článkom 3 ods. 3 prvou až treťou vetou, ods. 6 písm. b), článkom 12, článkom 13 ods. 1, 2 a 5, článkom 15 ods. 1 a 2, článkom 16 ods. 1 druhou vetou, ods. 2 a 3, článkom 25 ods. 1, článkom 33, článkom 36 ods. 4 druhým a štvrtým pododsekom, ods. 6 a 8, ods. 9 tretím pododsekom, článkom 39 ods. 4 písm. a) a b), ods. 5 prvým pododsekom písm. a) a b), ako aj druhým pododsekom druhou vetou, článkom 40 písm. a) až e), g) a h), článkom 41 ods. 1 písm. b), c) až f), h) až q) a s) až u), ods. 4 písm. b) a d), ods. 6 písm. a), ods. 7, 9, 10, 11 a 12, článkom 42 ods. 1, článkom 43 ods. 1, 4 a 8, článkom 44 ods. 1, 2, 3, 6 a 7, ako aj prílohou I ods. 1 písm. a) šiestou a ôsmou zarážkou, písm. b), d), f) a h), ako aj ods. 2 smernice Európskeho parlamentu a Rady 2009/73/ES z 13. júla 2009 o spoločných pravidlách pre vnútorný trh so zemným plynom, ktorou sa zrušuje smernica 2003/55/ES (1), alebo v každom prípade tým, že o nich neinformovala Komisiu, nesplnila povinnosti, ktoré jej vyplývajú z článku 54 ods. 1 tejto smernice,
            
         
               —
            
            
               zaviazal Fínsku republiku podľa článku 260 ods. 3 ZFEÚ na zaplatenie denného penále vo výške 28 569,60 eura, ktoré sa uplatní odo dňa vyhlásenia rozsudku v tejto veci,
            
         
               —
            
            
               zaviazal Fínsku republiku na náhradu trov konania.
            
         
      Žalobné dôvody a hlavné tvrdenia
   
   Lehota na prebratie smernice uplynula 3. marca 2011.
   
      (1)  Ú. v. EÚ L 211, s. 94.